laion/Wikipedia-Exotic huggingface dataset:
পারাকাস মোমবাতিদান

পারাকাস মোমবাতিদান, যাকে আন্দিজের মোমবাতিদানও বলা হয়, হল একটি প্রাগৈতিহাসিক জিওগ্লিফ যেটি পেরুর পিসকো উপসাগরের পারাকাস উপদ্বীপের উত্তর মুখে পাওয়া গেছে। নিকটে পাওয়া মৃৎশিল্প নিদর্শনগুলির রেডিও কার্বন দ্বারা কালনির্ধারণ করে সময়কাল ২০০ খ্রিস্টপূর্ব অর্থাৎ পারাকাস সংস্কৃতির সমসাময়িক হিসাবে চিহ্নিত করা হয়েছে। নকশাটি মাটিতে দুই ফুট (০.৬১ মি) গভীর করে কাটা হয়েছিল , সম্ভবত আশেপাশে পাওয়া পরবর্তী সময়ের পাথর ব্যবহার করে বানানো হয়েছিল। নকশাটি ৫৯৫ ফুট (১৮১ মিটার) লম্বা, এবং এতটাই বড় যে সমুদ্রের ১২ মাইল (১৯.৩ কিমি) দূর থেকে দেখতে পাওয়া যায়। জিওগ্লিফটি সম্পর্কে বিভিন্ন ধরনের  পৌরাণিক কাহিনী উত্থাপিত হয়েছে : একটি ধারণা হল এটি ১৯ শতাব্দীর স্বাধীনতার লড়াইয়ের নেতা হোজে দে সান মার্টিনের বানানো ; অন্য আরেকটি ধারণা হল এটি রাজমিস্ত্রীদের প্রতীক (দেখুন ফ্রিম্যাসনরি) ৷ এটাও হতে পারে যে এটি এমন একটি প্রতীক যা নাবিকরা চিহ্ন হিসাবে তৈরি করেছিল যা তারা সমুদ্র থেকে স্থলে অবতরণের সময় দেখতে পারে। কেউ কেউ বিশ্বাস করেন যে এটি মেসোমেরিকান বিশ্ব বৃক্ষের প্রতীককে উপস্থাপন করে। যদিও মোমবাতিদান জিওগ্লিফের সঠিক বয়স অজানা, প্রত্নতাত্ত্বিকরা  কাছাকাছি অঞ্চলের আশেপাশে প্রায় ২০০ খ্রীস্টপূর্বের সময়কালীন মৃৎশিল্প খুঁজে পেয়েছেন। এই মৃৎশিল্পগুলি সম্ভবত পারাকাস অধিবাসীদের দ্বারা নির্মিত হয়েছিল। তারাই এই জিওগ্লিফটি নির্মাণ করেছিলেন কিনা তা জানা যায়নি। মোমবাতিদান সৃষ্টির উদ্দেশ্যটিও অজানা। ধারণা করা হয় যে এটি দেবতা ভিরাকোচার ত্রিশূলকে উপস্থাপন করে। ইনকা সাম্রাজ্যের আগে এবং পরে উভয় সময়েই তিনি দক্ষিণ আমেরিকা জুড়ে আদিবাসী পুরাণের অন্যতম গুরুত্বপূর্ণ ব্যক্তিত্ব ছিলেন। এটিও বলা হয় যে মোমবাতিদান নাবিকদের জন্য একটি চিহ্ন হিসাবে নির্মিত হয়েছিল যা দূর সমুদ্র থেকে দেখা যায়। এটি জিমসনউইড (ধুতুরা) নামক একপ্রকার দৃষ্টিভ্রমকারী উদ্ভিদের প্রতীকী উপস্থাপনা হতে পারে। [তথ্যসূত্র প্রয়োজন] নাজকা রেখাসমূহ ৫০০ মিটার লম্বা মোমবাতিদান জিওগ্লিফ, মন্টেভিডিয়ো উরুগুয়ের ১০০ কিমি উত্তরে, ১৯৫০ সাল থেকে তৈরী হওয়া বৃক্ষ দিয়ে বানানো উইকিমিডিয়া কমন্সে পারাকাস মোমবাতিদান সংক্রান্ত মিডিয়া রয়েছে। http://www.kmatthews.org.uk/cult_archaeology/out_of_place_artefacts_13.html
শেরেমেতিয়েভো আন্তর্জাতিক বিমানবন্দর

শেরেমেতিয়েভো আলেকজান্ডার এস পুশকিন আন্তর্জাতিক বিমানবন্দর (আইএটিএ: এসভিও, আইসিএও: ইউইউইই) মস্কো শহরকে যে চারটি আন্তর্জাতিক বিমানবন্দর যাত্রী পরিষেবা পরিবেশন করে তার মধ্যে একটি। এটি রাশিয়ার ব্যস্ততম বিমানবন্দর, পাশাপাশি ইউরোপের অষ্টম-ব্যস্ততম বিমানবন্দর। মূলত একটি সামরিক বিমানবন্দর হিসাবে নির্মিত শেরেমেতিয়েভো ১৯৫৯ সালে একটি বেসামরিক বিমানবন্দরে রূপান্তরিত হয় এবং ১৯৯৯ সালের একটি প্রতিযোগিতার মাধ্যমে রাশিয়ার কবি আলেকজান্ডার পুশকিনের নামে নামকরণ করা হয়। বিমানবন্দরটিতে ছয়টি টার্মিনাল রয়েছে: চারটি আন্তর্জাতিক টার্মিনাল (একটি নির্মাণাধীন), একটি ঘরোয়া টার্মিনাল এবং একটি বেসরকারি বিমান চলাচল টার্মিনাল। এটি মস্কো ওব্লাস্টের খিমকি শহরে মধ্য মস্কো থেকে ২৯ কিমি (১৮ মাইল) উত্তর-পশ্চিমে অবস্থিত। বিমানবন্দরটি ২০১৭ সালে প্রায় ৪০.১ মিলিয়ন যাত্রী এবং ৩,০৮,০৯০ টি উড়ান চলাচল পরিচালনা করে। ২০১৮ সালে বিমানবন্দরে যাত্রী চলাচল ১৪.৩% বৃদ্ধি পেয়ে হয় ৪৫.৮ মিলিয়ন। বছরের পর বছর বিমানে উড়ানের বৃদ্ধি ছিল ১৫.৯%। শেরেমেতিয়েভো রাশিয়ার পতাকাবাহী ওরোফ্লট ও এর শাখা রসিয়া এয়ারলাইন্স, নর্ডউইন্ড এয়ারলাইন্স ও এর শাখা পেগাস ফ্লাই, রয়্যাল ফ্লাইট এবং ইউরাল এয়ারলাইন্সের প্রধান কেন্দ্র হিসাবে কাজ করে। Международный аэропорт Шереметьево। www.svo.aero (রুশ ভাষায়)। সংগ্রহের তারিখ ২০১৯-০৫-০৯।  Kaminski-Morrow, David (২০১৮-১২-০৫)। "Sheremetyevo named for Pushkin in national airport scheme"। Flightglobal.com। সংগ্রহের তারিখ ২০১৯-০৭-২৬।  "Sheremetyevo today"। www.svo.aero (রুশ ভাষায়)। সংগ্রহের তারিখ ২০১৯-০৫-৩০।  উদ্ধৃতি ত্রুটি: <ref> ট্যাগ বৈধ নয়; RB3 নামের সূত্রটির জন্য কোন লেখা প্রদান করা হয়নি "Sheremetyevo handled more than 45 million passengers in 2018"। www.svo.aero (রুশ ভাষায়)। সংগ্রহের তারিখ ২০১৯-০৪-০৪।  "Sheremetyevo International Airport's Revenue Up By 6%"। Russia Business Today। সংগ্রহের তারিখ ৯ সেপ্টেম্বর ২০১৮।  "Уральские авиалинии" будут летать в Шереметьево। Travel.ru (রুশ ভাষায়)। সংগ্রহের তারিখ ২০১৯-০৫-০৯।
দেলিও মরোয়োন

দেলিও মরোয়োন এস্তেবানেস (ইংরেজি: Delio Morollón; ২৩ জুলাই ১৯৩৭ – ১৭ ফেব্রুয়ারি ১৯৯২; দেলিও মরোয়োন নামে সুপরিচিত) একজন স্পেনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় বায়াদোলিদ এবং স্পেন জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেছেন। স্পেনীয় ফুটবল ক্লাব বায়াদোলিদের যুব পর্যায়ের হয়ে খেলার মাধ্যমে মরোয়োন ফুটবল জগতে প্রবেশ করেন এবং পরবর্তীতে সালামাংকার যুব পরজায়ের খেলার মাধ্যমেই তিনি ফুটবল খেলায় বিকশিত হয়েছেন। ১৯৫৬–৫৭ মৌসুমে, সালামাংকার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। সালামাংকার হয়ে ১ মৌসুম খেলার পর, পরবর্তী মৌসুমে তিনি বেয়ারে যোগদান করেন, সেখানেও তিনি ১ মৌসুম অতিবাহিত করেন। অতঃপর ১৯৫৮–৫৯ মৌসুমে, তিনি তার শৈশবের ক্লাব বায়াদোলিদে যোগদান করেন, যেখানে তিনি ৬ মৌসুমে ১৬০ ম্যাচে ৮৩টি গোল করেছেন। অতঃপর তিনি রিয়াল মাদ্রিদে যোগদান করেন, যেখানে মিগেল মুনিয়োসের অধীনে তিনি একটি লা লিগা শিরোপা জয়লাভ করেছেন। পরবর্তীতে তিনি সাবাদেয়, বায়াদোলিদ এবং পোনফেরাদিনার হয়ে খেলেছেন। সর্বশেষ ১৯৬৭–৬৮ মৌসুমে, তিনি পোনফেরাদিনা হতে কাস্তেয়োনে যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছেন। স্পেন অনূর্ধ্ব-২১ দলের হয়ে খেলার পর ১৯৬৩ সালে, মরোয়োন স্পেনের হয়ে আন্তর্জাতিক পর্যায়ে অভিষেক করেছেন, যেখানে তিনি ২টি ম্যাচে অংশগ্রহণ করেছেন। ব্যক্তিগতভাবে, মরোয়োন বেশ কিছু পুরস্কার জয়লাভ করেছেন, যার মধ্যে ১৯৫৮–৫৯ মৌসুমে পিচিচি পুরস্কার (সেহুন্দা দিভিসিওন) জয় অন্যতম। দলগতভাবে, ঘরোয়া ফুটবলে, মরোয়োন ২টি শিরোপা জয়লাভ করেছেন, যার মধ্যে ১টি বায়াদোলিদের হয়ে এবং ১টি রিয়াল মাদ্রিদের হয়ে জয়লাভ করেছেন। রিয়াল বায়াদোলিদ সেহুন্দা দিভিসিওন: ১৯৫৮–৫৯ রিয়াল মাদ্রিদ লা লিগা: ১৯৬৪–৬৫ পিচিচি পুরস্কার (সেহুন্দা দিভিসিওন): ১৯৫৮–৫৯ "Delio Morollon"। ট্রান্সফারমার্কেট। সংগ্রহের তারিখ ২৫ অক্টোবর ২০২০।  বিডিফুটবলে দেলিও মরোয়োন (ইংরেজি) জাতীয় দলের পরিসংখ্যান (স্পেনীয়) ন্যাশনাল-ফুটবল-টিমস.কমে দেলিও মরোয়োন (ইংরেজি)
প্রোটিয়োজ

প্রোটিয়োজ হলো পানিতে দ্রবণীয় এক ধরনের রাসায়নিক যৌগ, যা পরিপাকের সময় আমিষের জলীয় বিশ্লেষণে অ্যামিনো অ্যাসিড তৈরির পূর্ব ধাপে উৎপন্ন হয়। পাচক রসের পেপসিন অ্যানজাইমের প্রভাবে পলিপেপটাইড ভেঙে এটি উৎপন্ন করে। এই ধাপে প্রোটিয়োজের সাথে পেপটোনও উৎপাদিত হয়। তবে প্রোটিয়োজ থেকে পেপটোন এই বৈশিষ্ট্যে আলাদা যে, প্রোটিয়োজ দ্রবণ থেকে অ্যামোনিয়াম সালফেটের সাথে অর্ধ-সম্পৃক্ত অবস্থাতেই পৃথক হয়ে যায়, যেখানে পেপটোন অ্যামোনিয়াম সালফেটের সাথে পূর্ণ-সম্পৃক্ত অবস্থাতেও আলাদা হতে পারে না। নিষ্ক্রিয় প্রোঅ্যানজাইম পেপসিনোজেন হাইড্রোক্লোরিক অ্যাসিডের উপস্থিতিতে সক্রিয় অ্যানজাইম পেপসিনে রূপান্তরিত হয়, যা পাকস্থলির অন্যতম প্রোটিয়োলাইটিক অ্যানজাইম। হাইড্রোক্লোরিক অ্যাসিড (HCl) পেপসিনের সক্রিয়ন পিএইচ (পিএইচ ১.৮) নিশ্চিত করে। শিশুদের পাকস্থলিতে পাচক রসে অনুরূপ আরেকটি প্রোটিয়োলাইটিক অ্যানজাইম রেনিন পাওয়া যায়, যা দুধের আমিষ হজমে সহায়তা করে। Miall, Stephen (১৯৪০)। A New Dictionary of Chemistry। Longmans। পৃষ্ঠা 420–421।
মাইনক্রাফ্ট সার্ভার

একটি মাইনক্রাফ্ট সার্ভার হলো ২০১১ সালের মোজাং ভিডিও গেম মাইনক্রাফ্টের জন্য প্লেয়ারের মালিকানাধীন বা ব্যবসায়ের মালিকানাধীন মাল্টিপ্লেয়ার গেম সার্ভার। প্লেয়াররা মোজাং দ্বারা সরবরাহিত সফ্টওয়্যার ব্যবহার করে কম্পিউটারে একটি সেট আপ করে অথবা হোস্টিং সরবরাহকারী ব্যবহার করে যাতে তাদের সার্ভারটি ২৪/৭ চালাতে পারে। মাইনক্রাফ্ট মাল্টিপ্লেয়ার সার্ভারগুলি সার্ভার অপারেটরদের দ্বারা পরিচালিত হয়, যাদের সার্ভার কমান্ডগুলিতে অ্যাক্সেস থাকে যেমন দিনের সময় নির্ধারণ এবং খেলোয়াড়দের টেলিপোর্টিং। অপারেটরগুলি সার্ভারের যান্ত্রিক পরিবর্তন করতে, কমান্ড এবং অন্যান্য যুক্ত করতে প্লাগইন সেটআপ করতে পারে। কোন ব্যবহারকারীর নাম বা আইপি অ্যাড্রেসগুলি সার্ভারে প্রবেশের অনুমতি দেওয়া বা অনুমোদিত নয় সে সম্পর্কেও তারা বিধিনিষেধগুলি সেট করতে পারে। মাল্টিপ্লেয়ার সার্ভারগুলির বিস্তৃত ক্রিয়াকলাপ রয়েছে, কিছু সার্ভারের নিজস্ব অনন্য প্রাঙ্গণ, নিয়ম এবং শুল্ক রয়েছে। প্লেয়ার বনাম প্লেয়ার কম্বাট (পিভিপি) প্লেয়ারদের মধ্যে লড়াইয়ের অনুমতি দিতে সক্ষম হতে পারে। অনেক সার্ভারের কাস্টম প্লাগইন রয়েছে যা গেমের ভ্যানিলা আকারে সাধারণত সম্ভব না এমন ক্রিয়াগুলির অনুমতি দেয়। বৃহত্তম এবং সর্বাধিক জনপ্রিয় সার্ভার হাইপিক্সেল, যা ২০২০ সালের সেপ্টেম্বর পর্যন্ত ২০ কোটিরও বেশি অনন্য খেলোয়াড় দেখেছেন। গেমসের ক্লাসিক পর্বের সময় ৩১ মে, ২০০৯ এ মাইনক্রাফ্টে মাল্টিপ্লেয়ার প্রথম যুক্ত করা হয়েছিল। মাইনক্রাফ্ট সার্ভার মাইনক্রাফ্টঅনলাইনে প্রাচীনতম সার্ভার মানচিত্রটিকে “ফ্রিডোনিয়া” বলা হয়। সার্ভার এবং মানচিত্রটি মাইনক্রাফ্টের মাল্টিপ্লেয়ার প্রকাশের প্রথম ঘণ্টার মধ্যেই ৪ আগস্ট, ২০১০ এ তৈরি করা হয়েছিল।
ফুটবল ক্লাব মিচিল্যান

ফুটবল ক্লাব মিচিল্যান (সাধারণত এফসি মিচিল্যান, মিচিল্যান (ডেনীয়: [ˈmitjyˌlænˀ]) অথবা কেন্দ্রীয় জাটল্যান্ড নামে পরিচিত) হচ্ছে জাটল্যান্ড ভিত্তিক একটি ডেনীয় পেশাদার ফুটবল ক্লাব। এই ক্লাবটি বর্তমানে ডেনমার্কের শীর্ষ স্তরের ফুটবল লীগ ডেনীয় সুপারলিগায় খেলে। এই ক্লাবটি ১৯৯৯ সালের ২রা ফেব্রুয়ারি তারিখে প্রতিষ্ঠিত হয়েছে। ফুটবল ক্লাব মিচিল্যান তাদের সকল হোম ম্যাচ জাটল্যান্ডের এমসিএইচ এরিনায় খেলে থাকে; যার ধারণক্ষমতা হচ্ছে ১১,৪৩২। বর্তমানে এই ক্লাবের ম্যানেজারের দায়িত্ব পালন করছেন ব্রায়ান প্রিস্কে এবং সভাপতির দায়িত্ব পালন করছেন রাসমুস আঙ্কারসেন। ডেনীয় রক্ষণভাগের খেলোয়াড় এরিক সভিয়াতচেঙ্কো এই ক্লাবের অধিনায়কের দায়িত্ব পালন করছেন। ঘরোয়া ফুটবলে, ফুটবল ক্লাব মিচিল্যান এপর্যন্ত ৫টি শিরোপা জয়লাভ করেছে; যার মধ্যে ৩টি ডেনীয় সুপারলিগা, ১টি ডেনীয় প্রথম বিভাগ এবং ১টি ডেনীয় কাপ শিরোপা রয়েছে। ডেনীয় সুপারলিগা চ্যাম্পিয়ন (৩): ২০১৪–১৫, ২০১৭–১৮, ২০১৯–২০ রানার-আপ (৩): ২০০৬–০৭, ২০০৭–০৮, ২০১৮–১৯ প্রথম বিভাগ চ্যাম্পিয়ন (১): ১৯৯৯–২০০০ ডেনীয় কাপ চ্যাম্পিয়ন (১): ২০১৮–১৯ রানার-আপ (৪): ২০০২–০৩, ২০০৪–০৫, ২০০৯–১০, ২০১০–১১ "স্টেডিয়াম"। ট্রান্সফারমার্কেট। সংগ্রহের তারিখ ২৫ অক্টোবর ২০২০।  "FC Midtjylland"। ট্রান্সফারমার্কেট। সংগ্রহের তারিখ ২৫ অক্টোবর ২০২০।  উইকিমিডিয়া কমন্সে ফুটবল ক্লাব মিচিল্যান সংক্রান্ত মিডিয়া রয়েছে। দাপ্তরিক ওয়েবসাইট টেমপ্লেট:ফুটবল ক্লাব মিচিল্যান টেমপ্লেট:ডেনীয় সুপারলিগা
ফেরেন্তসভারোসি তোরনা ক্লাব

ফেরেন্তসভারোসি তোরনা ক্লাব (সাধারণত ফেরেন্তসভারোস (হাঙ্গেরীয়: [ˈfɛrɛnt͡svaːroʃ]), ফেরেন্তসভারোসি, ফ্রাদি অথবা এফটিসি নামে পরিচিত) হচ্ছে ফেরেন্তসভারোস ভিত্তিক একটি হাঙ্গেরীয় পেশাদার ফুটবল ক্লাব। এই ক্লাবটি বর্তমানে হাঙ্গেরির শীর্ষ স্তরের ফুটবল লীগ নেমজেতি বয়নকশাগ ১-এ খেলে। এই ক্লাবটি ১৮৯৯ সালের ৩রা মে তারিখে প্রতিষ্ঠিত হয়েছে। ফেরেন্তসভারোসি তাদের সকল হোম ম্যাচ ফেরেন্তসভারোসের গ্রুপামা এরিনায় খেলে থাকে; যার ধারণক্ষমতা হচ্ছে ২২,০০০। বর্তমানে এই ক্লাবের ম্যানেজারের দায়িত্ব পালন করছেন সের্হি রেবরভ এবং সভাপতির দায়িত্ব পালন করছেন গাবোর কুবাতভ। হাঙ্গেরীয় রক্ষণভাগের খেলোয়াড় গের্গও লভরেনচিচ এই ক্লাবের অধিনায়কের দায়িত্ব পালন করছেন। ঘরোয়া ফুটবলে, ফেরেন্তসভারোসি এপর্যন্ত ৬৩টি শিরোপা জয়লাভ করেছে; যার মধ্যে ৩১টি নেমজেতি বয়নকশাগ ১, ১টি নেমজেতি বয়নকশাগ ২ এবং ২৩টি হাঙ্গেরীয় কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, ফেরেন্তসভারোসির সেরা সাফল্য হচ্ছে ১৯৭৪–৭৫ উয়েফা কাপ উইনার্স কাপের ফাইনালে পৌঁছানো, যেখানে তারা সোভিয়েত ক্লাব দিনামো দিয়েভের কাছে ৩–০ গোলে পরাজিত হয়েছে। নেমজেতি বয়নকশাগ ১ চ্যাম্পিয়ন (৩১): ১৯০৩, ১৯০৫, ১৯০৬–০৭, ১৯০৮–০৯, ১৯০৯–১০, ১৯১০–১১, ১৯১১–১২, ১৯১২–১৩, ১৯২৫–২৬, ১৯২৬–২৭, ১৯২৭–২৮, ১৯৩১–৩২, ১৯৩৩–৩৪, ১৯৩৭–৩৮, ১৯৩৯–৪০, ১৯৪০–৪১, ১৯৪৮–৪৯, ১৯৬২–৬৩, ১৯৬৪, ১৯৬৭, ১৯৬৮, ১৯৭৫–৭৬, ১৯৮০–৮১, ১৯৯১–৯২, ১৯৯৪–৯৫, ১৯৯৫–৯৬, ২০০০–০১, ২০০৩–০৪, ২০১৫–১৬, ২০১৮–১৯, ২০১৯–২০ রানার-আপ (৩৬): ১৯০২, ১৯০৪, ১৯০৭–০৮, ১৯১৩–১৪, ১৯১৭–১৮, ১৯১৮–১৯, ১৯২১–২২, ১৯২৩–২৪, ১৯২৪–২৫, ১৯২৮–২৯, ১৯২৯–৩০, ১৯৩৪–৩৫, ১৯৩৬–৩৭, ১৯৩৮–৩৯, ১৯৪৩–৪৪, ১৯৪৫, ১৯৪৯-৫০, ১৯৫৯–৬০, ১৯৬৫, ১৯৬৬, ১৯৭০, ১৯৭০–৭১, ১৯৭২–৭৩, ১৯৭৩–৭৪, ১৯৭৮–৭৯, ১৯৮১–৮২, ১৯৮২–৮৩, ১৯৮৮–৮৯, ১৯৯০–৯১, ১৯৯৭–৯৮, ১৯৯৮–৯৯, ২০০১–০২, ২০০২–০৩, ২০০৪–০৫, ২০১৪–১৫, ২০১৭–১৮ নেমজেতি বয়নকশাগ ২ চ্যাম্পিয়ন (১): ২০০৮–০৯ রানার-আপ (১): ২০০৬–০৭ হাঙ্গেরীয় কাপ চ্যাম্পিয়ন (২৩): ১৯১২–১৩, ১৯২১–২২, ১৯২৬–২৭, ১৯২৭–২৮, ১৯৩২–৩৩, ১৯৩৪–৩৫, ১৯৪১–৪২, ১৯৪২–৪৩, ১৯৪৩–৪৪, ১৯৫৫–৫৮, ১৯৭১–৭২, ১৯৭৩–৭৪, ১৯৭৫–৭৬, ১৯৭৭–৭৮, ১৯৯০–৯১, ১৯৯২–৯৩, ১৯৯৩–৯৪, ১৯৯৪–৯৫, ২০০২–০৩, ২০০৩–০৪, ২০১৪–১৫, ২০১৫–১৬, ২০১৬–১৭ হাঙ্গেরীয় সুপার কাপ চ্যাম্পিয়ন (৬): ১৯৯৩, ১৯৯৪, ১৯৯৫, ২০০৪, ২০১৫, ২০১৬ হাঙ্গেরীয় লীগ কাপ চ্যাম্পিয়ন (২): ২০১২–১৩, ২০১৪–১৫ আন্তঃ-শহর মেলা কাপ চ্যাম্পিয়ন (১): ১৯৬৪–৬৫ রানার-আপ (১): ১৯৬৭–৬৮ উয়েফা কাপ উইনার্স কাপ রানার-আপ (১): ১৯৭৪–৭৫ "স্টেডিয়াম"। ট্রান্সফারমার্কেট। সংগ্রহের তারিখ ২৫ অক্টোবর ২০২০।  "ক্লাবের তথ্য"। ট্রান্সফারমার্কেট। সংগ্রহের তারিখ ২৫ অক্টোবর ২০২০।  উইকিমিডিয়া কমন্সে ফেরেন্তসভারোসি তোরনা ক্লাব সংক্রান্ত মিডিয়া রয়েছে। দাপ্তরিক ওয়েবসাইট টেমপ্লেট:ফেরেন্তসভারোসি তোরনা ক্লাব টেমপ্লেট:নেমজেতি বয়নকশাগ ১
দেবী

নারী দেবতাদের দেবী বলা হয়। দেবীদের সৌন্দর্য, প্রেম, মাতৃত্ব এবং উর্বরতা (প্রাগৈতিহাসিক যুগে মাতৃ-দেবী সংস্কৃতি) এর মতো গুণের সাথে যুক্ত করা হয়েছে এবং এসবের প্রতীক হিসাবে মনে করা হয়। তাঁরা যুদ্ধ, সৃষ্টি এবং মৃত্যুর মতো ধারণার সাথেও যুক্ত। কিছু ধর্ম-বিশ্বাসে নারী সত্ত্বা প্রার্থনা এবং পূজার কেন্দ্রে থাকেন। উদাহরণস্বরূপ, শাক্তধর্মে নারীশক্তির পূজা করা হয়। এটি হিন্দু ধর্মের তিনটি প্রধান সম্প্রদায়ের মধ্যে একটি। সেমিটিক অঞ্চলের একেশ্বরবাদী বা প্রায়-একেশ্বরবাদী ধর্মসমুহের মহান দেবীদের ইব্রাহিমীয় ঈশ্বরের পুর্বরূপ হিসাবে মনে করা হয় যা ভূমধ্যসাগরীয় অঞ্চলে একেশ্বরবাদের উত্থানের সাথে সম্পর্কিত। বহু-ঈশ্বরবাদী ধর্মসমুহ, এমনকি সংস্কারবাদীগণসহ, একাধিক দেবী ও দেবকে সম্মান করে এবং তাদের আলাদা আলাদা সত্ত্বা হিসাবে মনে করে। কোন দেবতা সর্বমন্দিরের দেবতা হতে পারেন যাকে সব অঞ্চলের লোক পূজা করে কিংবা বিভিন্ন অঞ্চলে তাদের নিজ নিজ দেবতাদের পূজা করা হতে পারে। বাংলায় দেবী শব্দটি তৎসম। পুরুষবাচক দেব এর সাথে ঈ প্রত্যয় যুক্ত হয়ে দৈবী গঠিত হয়— √দিব্‌+অ(অচ্‌)+ঈ(ঙীষ্‌)। উল্লেখ্য যে দেব এর ব্যুৎপত্তি হলো √দিব্‌+অ(অচ্‌)। ইংরেজিতে জার্মান শব্দ God এর সাথে ল্যাটিনীয় -ess প্রত্যয় যুক্ত হয়ে Goddess বিশেষ্যটি তৈরি হয়। ইংরেজি Goddess শব্দটি প্রথম মধ্য ইংরেজিতে ১৩৫০ সালে দেখা যায়। মিশরীয়, ধ্রপদী গ্রিক, একাধিক সেমিটিক ভাষায় যেভাবে নিজ নিজ ভাষায় দেবতা শব্দের শেষে নারীবাচক প্রত্যয় যুক্ত করা হয়, সেই নজির অনুসারেই ইংরেজিতেও God এর সাথে নারীবাচক প্রত্যয় যুক্ত করে Goddess শব্দটি তৈরি করা হয়েছে। ধর্ম প্রবেশদ্বার দেবীগণের তালিকা গৈরিক মাটি Ellwood, Robert S. (২০০৭)। The Encyclopedia of World Religions (Rev. সংস্করণ)। New York: Facts on File। পৃষ্ঠা 181। আইএসবিএন 1438110383।  ডক্টর মুহম্মদ এনামুল, হক (২০০০)। বাংলা একাডেমী ব্যবহারিক বাংলা অভিধান। বাংলা একাডেমি। পৃষ্ঠা ৬২১–৬২২। আইএসবিএন 9840749390।
২০২০–২১ দক্ষিণ আফ্রিকা ক্রিকেট দলের পাকিস্তান সফর

দক্ষিণ আফ্রিকা ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য পাকিস্তান সফর করে, যা জানুয়ারি ২০২১-এ অনুষ্ঠিত হয়। দক্ষিণ আফ্রিকা টসে জিতে ব্যাটিংয়ের সিদ্ধান্ত নেয়। নোমান আলী ও ইমরান বাট (পাকিস্তান) উভয়ই তার টেস্ট অভিষেক হয়। বাবর আজম পাকিস্তানের অধিনায়ক ছিলেন টেস্টে প্রথমবার। কুইন্টন ডি কক (দক্ষিণ আফ্রিকা) তার ৫০তম টেস্টে খেলেছেন। আহসান রাজা (পাকিস্তান) অন-ফিল্ড আম্পায়ার হিসাবে নিজের প্রথম টেস্টে দাঁড়িয়েছিলেন। কাগিসো রাবাদা (দক্ষিণ আফ্রিকা) টেস্টে তার ২০০ তম উইকেট নিয়েছেন। নোমান আলী পাকিস্তানের হয়ে দ্বাদশ বোলার হয়েছেন টেস্টে অভিষেকের জন্য পাঁচ উইকেট নিয়ে যান। বিশ্ব টেস্ট চ্যাম্পিয়নশীপ পয়েন্ট: পাকিস্তান ৬০, দক্ষিণ আফ্রিকা ০। পাকিস্তান টসে জিতে ব্যাটিংয়ের সিদ্ধান্ত নেয়। প্রথম দিন বৃষ্টির কারণে চায়ের পরে কোনও খেলা সম্ভব হয়নি। মোহাম্মাদ রিজওয়ান (পাকিস্তান) টেস্টে নিজের প্রথম সেঞ্চুরি করেছে। জর্জ লিন্ডে (দক্ষিণ আফ্রিকা) টেস্ট ক্রিকেটে তার প্রথম পাঁচ-উইকেট লাভ করেন। বিশ্ব টেস্ট চ্যাম্পিয়নশীপ পয়েন্ট: পাকিস্তান ৬০, দক্ষিণ আফ্রিকা ০। দক্ষিণ আফ্রিকা টসে জিতে ফিল্ডিংয়ের সিদ্ধান্ত নেয়। জ্যাক স্নিমান (দক্ষিণ আফ্রিকা) তার টি২০আই অভিষেক হয়। হেইনরিখ ক্লাসেন দক্ষিণ আফ্রিকার অধিনায়কত্ব টি২০আই প্রথমবার। মোহাম্মদ রিজওয়ান (পাকিস্তান) তার টি২০আইতে প্রথম সেঞ্চুরি। দক্ষিণ আফ্রিকা টসে জিতে ফিল্ডিংয়ের সিদ্ধান্ত নেয়। গ্লেন্টন স্টার্ম্যান (দক্ষিণ আফ্রিকা) তার টি২০আই অভিষেক হয়। ডোয়েন প্রিটোরিয়াস (দক্ষিণ আফ্রিকা) তার প্রথম গ্রহণ টি২০আইতে পাঁচ উইকেট শিকার। ডোয়েন প্রিটোরিয়াস নিয়েছিলেন সেরা পরিসংখ্যান টি২০আইতে দক্ষিণ আফ্রিকার হয়ে একজন বোলার। পাকিস্তান টসে জিতে ফিল্ডিংয়ের সিদ্ধান্ত নেয়। জাহিদ মাহমুদ (পাকিস্তান) তার টি২০আই অভিষেক হয়। "Men's Future Tours Programme" (পিডিএফ)। International Cricket Council। ১১ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Men's Future Tour Programme 2018-2023 released"। International Cricket Council। সংগ্রহের তারিখ ২৯ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
২০২০–২১ পাকিস্তান ক্রিকেট দলের দক্ষিণ আফ্রিকা সফর

পাকিস্তান ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা এপ্রিল ২০২১-এ অনুষ্ঠিত হয়। মূলত, ম্যাচগুলি খেলা হওয়ার কথা ছিল অক্টোবর ২০২০। পাকিস্তান টসে জিতে ফিল্ডিংয়ের সিদ্ধান্ত নেয়। ড্যানিশ আজিজ (পাকিস্তান) তার ওডিআই অভিষেক হয়। তেম্বা বাভুমা দক্ষিণ আফ্রিকার অধিনায়কত্ব ওডিআই প্রথমবার। রাসি ফন ডার ডাসেন (দক্ষিণ আফ্রিকা) ওডিআইতে নিজের প্রথম সেঞ্চুরি করেছিলেন। রাসি ফন ডার ডাসেন (দক্ষিণ আফ্রিকা) ওডিআইতে তার প্রথম সেঞ্চুরি (৩২ বছর এবং ৫৪ দিন) দক্ষিণ আফ্রিকার হয়ে সবচেয়ে পুরান ক্রিকেটারও হয়েছিলেন। বিশ্বকাপ সুপার লিগ পয়েন্ট: পাকিস্তান ১০, দক্ষিণ আফ্রিকা ০। পাকিস্তান টসে জিতে ফিল্ডিংয়ের সিদ্ধান্ত নেয়। ফখর জামান (পাকিস্তান) ওডিআইতে তার ২,০০০ তম রান করেছেন। ফখর জামান (পাকিস্তান) ওডিআইতে সর্বোচ্চ ব্যক্তিগত ব্যাটিংয়ের দ্বিতীয়টিও করেছেন। বিশ্বকাপ সুপার লিগ পয়েন্ট: পাকিস্তান ১০, দক্ষিণ আফ্রিকা ০। দক্ষিণ আফ্রিকা টসে জিতে ফিল্ডিংয়ের সিদ্ধান্ত নেয়। উসমান কাদির (পাকিস্তান) তার ওডিআই অভিষেক হয়। বিশ্বকাপ সুপার লিগ পয়েন্ট: পাকিস্তান ১০, দক্ষিণ আফ্রিকা ০। দক্ষিণ আফ্রিকা টসে জিতে ব্যাটিংয়ের সিদ্ধান্ত নেয়। উইহান লুবে, সিসান্দা মাগালা ও লিজাদ উইলিয়ামস (দক্ষিণ আফ্রিকা) সব তার টি২০আই অভিষেক হয়। মোহাম্মদ হাফিজ (পাকিস্তান) তার মধ্যে খেলেছে ১০০তম টি২০আই। এটি ছিল পাকিস্তান টি২০আইতে সর্বোচ্চ সফল রান তাড়া। পাকিস্তান টসে জিতে ব্যাটিংয়ের সিদ্ধান্ত নেয়। পাকিস্তান টসে জিতে ফিল্ডিংয়ের সিদ্ধান্ত নেয়। বাবর আজম (পাকিস্তান) তার মধ্যে খেলেছে ৫০তম টি২০আই, ও তার স্কোর টি২০আইতে প্রথম শতাব্দী। মোহাম্মাদ রিজওয়ান ও বাবর আজম তার যে কোনও উইকেটের সর্বোচ্চ পার্টনারশিপ টি২০আইতে পাকিস্তানের হয়ে (১৯৭)। এটি ছিল পাকিস্তানের টি২০আইতে সর্বোচ্চ সফল রান তাড়া। পাকিস্তান টসে জিতে ফিল্ডিংয়ের সিদ্ধান্ত নেয়। উইয়ান মুল্ডার (দক্ষিণ আফ্রিকা) তার টি২০আই অভিষেক হয়। "Sri Lanka set to play two-Test series in South Africa"। ESPN Cricinfo। সংগ্রহের তারিখ ২৭ অক্টোবর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Pakistan confirms South Africa tour in April 2021"। Pakistan Cricket Board। সংগ্রহের তারিখ ২৭ অক্টোবর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
২০১৫–১৬ ভারত ক্রিকেট দলের অস্ট্রেলিয়া সফর

ভারত ক্রিকেট দল পাঁচটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য অস্ট্রেলিয়া সফর করে, যা জানুয়ারি ২০১৬-এ অনুষ্ঠিত হয়। }} }} }} }} }} Australia won the toss and elected to field. Travis Head (Aus), Jasprit Bumrah and Hardik Pandya (both Ind) made their T20I debuts. Suresh Raina (Ind) passed 1,000 runs in T20I matches. Suresh Raina and Virat Kohli's 134-run partnership was the highest 3rd wicket partnership and third highest overall for India in T20Is. Australia won the toss and elected to field. Scott Boland, Nathan Lyon and Andrew Tye (all Aus) made their T20I debuts. MS Dhoni (Ind) set a new career record for the most stumpings in international matches with 140. Australia won the toss and elected to bat. Cameron Bancroft and Usman Khawaja (both Aus) made their T20I debuts. Shane Watson's 124 not out is the highest score in T20Is in Australia and the second-highest overall.
বুন্দেলখণ্ড এজেন্সি

বুন্দেলখণ্ড এজেন্সি ছিলো ব্রিটিশ ভারতের একটি রাজনৈতিক এজেন্সি৷ এটি ব্রিটিশ সরকারের সাথে এজেন্সির অন্তর্গত বুন্দেলখণ্ডের দেশীয় রাজ্যগুলির সম্পর্ক বজায় রাখতো৷ বুন্দেলখণ্ড এজেন্সিটির পূর্বদিকে বাঘেলখণ্ড, উত্তরে ইউনাইটেড প্রভিন্স, পশ্চিমে ললিতপুর জেলা এবং দক্ষিণে মধ্য প্রভিন্স দ্বারা বেষ্টিত ছিল। বাঘেলখণ্ড এজেন্সিটি ১৮৭১ সালে বুন্দেলখণ্ড থেকে পৃথক করা হয়েছিল। ১৯০০ সালে এটি ৯টি রাজ্যকে অন্তর্ভুক্ত করেছিল। যার মধ্যে সর্বাধিক গুরুত্বপূর্ণ ছিল ওর্ছা, পান্না, সমথর, চরখারি, ছত্তরপুর, দাতিয়া, বিজাবর এবং আজাইগড়। এছারাও এজেন্সিটি ১৩ টি এস্টেট এবং আলমপুরের পরগনাকে অন্তর্ভুক্ত করেছিলেন যা পরে ইন্দোর রাজ্যে অন্তর্ভুক্ত হয়েছিল । ১৯৩১ সালে রেওয়া বাদে বাঘেলখণ্ড এজেন্সির অধীনে থাকা সমস্ত রাজ্যকে আবার বুন্দেলখণ্ডে স্থানান্তর করা হয়েছিল। স্যালুট রাজ্য, অগ্রাধিকার দ্বারা: দাতিয়া রাজ্য, উপাধি মহারাজা, ১৫-বন্দুকের বংশগত স্যালুট ওর্ছা রাজ্য, উপাধি মহারাজা বা রাজা (১৮৮২ সাল থেকে সরমাদ-ই-রাজা-ই-বুন্দেলখণ্ড মহারাজা), ১৫ টি বন্দুকের বংশগত স্যালুট অজয়গড় রাজ্য, উপাধি মহারাজা, ১২-বন্দুকের বংশগত স্যালুট বাউনী রাজ্য, উপাধি নবাব, ১১-বন্দুকের বংশগত স্যালুট বিজাবর রাজ্য, উপাধি মহারাজা, ১১-বন্দুকের বংশগত স্যালুট চরখারি রাজ্য, উপাধি মহারাজা, ১১-বন্দুকের বংশগত স্যালুট পান্না রাজ্য, শিরোনাম মহারাজা, ১১-বন্দুকের বংশগত স্যালুট সমথর রাজ্য, উপাধি রাজা, ১১-বন্দুকের বংশগত স্যালুট বর্ণমালা অনুসারে স্যালুট বিহীন রাজ্যগুলি: আলিপুর, উপাধি রাও বেরী রাজ্য (বেরি-বুন্দেলখণ্ড), শিরোনাম রাও / রাজা (মূলত দেওয়ান) বীহাট রাজ্য ছত্তরপুর রাজ্য, উপাধি মহারাজা বা রাজা গড়রৌলী রাজ্য গৌরীহর রাজ্য, উপাধি সরদার সাওয়াই; ১৮৫৯ থেকে রাও জিগনী রাজ্য, উপাধি রাও লুগাসি নাইগওয়ান রেবাই সরিলা, উপাধি রাজা জাগিরস : বাঁকা-পাহাড়ি বিজনা বিলহেরী জায়গির ছত্রপুরের অধীন ও ব্রিটিশ দ্বারা নিশ্চিত ধুরবায় রাজ্য টোড়ি ফতেপুর রাজ্য (হাস্ত-ভাইয়া জায়গীরের একটি ) প্রাক্তন রাজ্য রাজ্যগুলি যা ব্রিটিশদের অধীনে ছিল বা দখল করা হয়েছিল  : বনপুর, ১৮৫৭ সালে বাজেয়াপ্ত হয়, গোয়ালিয়র রাজ্য দ্বারা দাবিকৃত বিজয়রাঘবগড় রাজ্য বাজেয়াপ্ত চিরগাঁও (হাস্ত-ভাইয়া জাগীরের একটি), বাজেয়াপ্ত জালোন রাজ্য, ১৮৪০ সালে অধিগৃহীত জয়িতপুর রাজ্য, ১৮৪৯ সালে অধিগৃহীত ঝাঁসি রাজ্য, ১৮৫৩ সালে অধিগৃহীত খদ্দী, অধিগৃহীত পূর্ব ( চৌবাড়ির জাগির এর অন্যতম )বাজেয়াপ্ত তিরোহা, বাজেয়াপ্ত শাহগড়, ১৮৫৭ সালে বাজেয়াপ্ত করা হয়েছিল "Bundelkhand Agency"। The Imperial Gazetteer of India, Vol. 9। Oxford at Clarendon Press। ১৯০৯। পৃষ্ঠা 74–77।  Imperial Gazetteer of India, v. 9, p. 74. Orchha state The Imperial Gazetteer of India, 1909, v. 19, p. 241.
আলফাজ উদ্দিন

আলফাজ উদ্দিন (১৯৩২–১৫ জুলাই ২০১৮) বাংলাদেশের চাঁদপুর জেলার রাজনীতিবিদ যিনি তৎকালীন কুমিল্লা-১৯ আসনের আসনের সংসদ সদস্য ছিলেন। আলফাজ উদ্দিন ১৯৩২ সালে চাঁদপুরের কচুয়ার বিতারা ইউনিয়নের শিলাস্থান গ্রামে জন্মগ্রহণ করেন। তার ২ ছেলে ও ৫ মেয়ে। তার পিতার পেয়ার আলী ও মাতা আমেনা খাতুন। তিনি সাচার উচ্চ বিদ্যায়ল থেকে ১৯৪৭ সালে মেট্রিক পাশ করে কুমিল্লা ভিক্টোরিয়া সরকারি কলেজ থেকে ১৯৪৯ সালে এইচএসসি ও ১৯৫১ সালে বিএসসি পাশ করেন। তিনি চট্টগ্রামে বসবাস করতেন। আলফাজ উদ্দিন কর্মজীবনের শুরুতে শিক্ষকতা করেন। রাজনীতিতে যোগদিয়ে তিনি চাঁদপুর মহকুমা বিএনপির প্রতিষ্ঠাতা সদস্য ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন কুমিল্লা-১৯ আসন থেকে সংসদ সদস্য নির্বাচিত হন। আলফাজ উদ্দিন ১৫ জুলাই ২০১৮ সালে চট্টগ্রামের একটি প্রাইভেট হাসপাতালে বার্ধক্য জনিত রোগে আক্রান্ত হয়ে চিকিৎসাধীন অবস্থায় মৃত্যুবরণ করেন। চাঁদপুরের কচুয়ার বিতারা ইউনিয়নের শিলাস্থান গ্রামের পারিবারিক কবস্থানে তাকে সমাহিত করা হয়। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  The Election Archives (ইংরেজি ভাষায়)। Shiv Lal। ১৯৮১।  মো: আকাশ মিয়াজী (১৮ জুলাই ২০১৮)। "এমপি আলফাজ উদ্দিনের ইন্তেকাল: ইঞ্জিনিয়ার মানিকের শোক"। কচুয়া বাণী। ২৫ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০২০।  মোহাম্মদ মহিউদ্দিন (১৬ জুলাই ২০১৮)। "কচুয়ার সাবেক এমপি আলফাজ উদ্দিনের ইন্তেকাল"। দৈনিক চাঁদপুর কণ্ঠ। ২৫ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০২০।